jkorsvik/nowiki_second_scrape_merged huggingface dataset:
Thomas Lehne Olsen

Thomas Lehne Olsen (født 29. juni 1991) er en norsk fotballspiller som spiller for Lillestrøm.Olsen kom til Strømsgodset fra Hamarkameratene den 1. januar 2013. Strømsgodset betalte om lag 500 000 kroner for ham. Olsen hadde spilt i Ham-kam siden sesongoppkjøringen i 2009 da han kom fra Moelven IL. Hans posisjon på banen er angrep, men han kan også spille på midtbanen.
Olsen skrev under en 4 års kontrakt med Lillestrøm sportsklubb den 12. februar 2018, mens både Lillestrøm og Tromsø befant seg på treningsleir i Marbella, Spania.


== Karriere ==


=== Klubbkarriere ===
Olsen ble mot slutten av årsskiftet i 2008 linket til både Hamarkameratene og Stabæk Fotball, men valgte til slutt førstnevnte etter at klubben gav han et tilbud om kontrakt. Han fikk sin seriedebut mot Alta IF den 14. april 2009 og markerte seg med et mål under et minutt etter at han kom inn på banen.Olsen deltok også under EM-kvalifiseringskampene til Norge U19 mot Spania, Aserbajdsjan og Tyrkia i april 2010, hvor han scoret flere mål og markerte seg såpass at U19-landslagstrener Nils Johan Semb mente at han fikk sitt gjennombrudd i disse kampene. I den påfølgende vårsesongen for HamKam etablerte han seg som fast førstelagsspiller med en sentral rolle i angrepet.
Den 23. oktober 2010 scoret Thomas Lehne Olsen hat-trick mot Lørenskog. Samtidig sikret han opprykk til Adeccoligaen. Han ble med sine 26 mål mestscorende spiller i 2. divisjon, avdeling 4 med fem måls margin.
2011-sesongen var preget av skader og han endte til slutt opp med 8 mål i HamKams retur-sesong i Adeccoligaen. Han scoret også HamKams eneste mål i 1-3 cup-tapet mot Byåsen hjemme på Briskeby og endte opp med totalt 9 mål i løpet av 2011. 
Olsen debuterte for Strømsgodset IF mot Aalesunds FK den 24. mai 2013 på Marienlyst Stadion da han kom inn som innbytter i det 59. minutt. Den 18. desember 2015 meldte han overgang fra Strømsgodset til Tromsø, hvor han skrev under på en treårskontrakt.I sin tolvte seriekamp 21. mai 2016 skåret Olsen sitt første mål for klubben, da han satte inn 2-0 målet borte mot Stabæk, i en kamp laget til slutt vant 3-0. 


=== Landslaget ===
Den 2. novemeber 2021 ble han tatt ut i sin første landslagstropp for Norge i kampene mot Latvia (13. november) og Nederland (16. november).Den 16. november 2021 fikk han sin første landskamp for Norge mot Nederland.


== Referanser ==


== Eksterne lenker ==
(en) Thomas Lehne Olsen – Transfermarkt 
(en) Thomas Lehne Olsen – national-football-teams.com 
(en) Thomas Lehne Olsen – Soccerbase.com 
(en) Thomas Lehne Olsen – Soccerway 
(no) Thomas Lehne Olsen – Norges Fotballforbund 
(en) Thomas Lehne Olsen – FBref 
HamKam.no – Spillerbiografien til Thomas Lehne Olsen hos Hamarkameratene
godset.no – Spillerbiografien til Thomas Lehne Olsen hos Strømsgodset
Tien Ton That

Tien Ton That (født 25. desember 1950 i Nha Trang i Vietnam) er grunnleggeren av Norsk Tae Kwon Do Forbund og har spilt rollen som taxisjåfør i filmen «Døden på Oslo S» som fikk Amandaprisen for beste Barne- Og Ungdomsfilm/program.
Som barn og ung var han fysisk svak, med spinkel kroppsbygning og uten selvtillit. Da han var 15 år bestemte han seg for å starte med TKD – trening, noe han senere ikke har angret på. Alt som 18-åring fikk han svart belte 1. Dan (grad). I disse tre årene merket han hvordan kroppen forandret seg, hvordan han utviklet styrke, som igjen ga psykisk velvære og selvtillit. Da han gikk opp til gradering for svart belte, var han sammen med 150 andre, men kun 7 av dem besto eksamen.
Etter han fylte 19 år gikk han inn i Vietnams flyvåpen som offiser og utdannet seg som helikopterpilot. I hele denne tiden fikk han god anledning til å fortsette TKD–treningen. Som 21–åring fikk han 2. Dan. 3. Dan tok han da han var 24år, 4.Dan som 28-åring, 5.Dan i 1980 i Korea som 30-åring, 6. Dan i 1986 i Korea, han var 36 år, 7. Dan da han var 42 år, og 20. oktober 1999, i en alder av 48 år, graderte han seg til 8. Dan. (WTA), 9.Dan i VietNam 2014.(Kang Dukwon)
Grandmaster Tien kom til Norge i 1975. Det var han som brakte med seg den tradisjonelle taekwon-do – sporten til det kalde Norge. Taekwon-do var på denne tiden godet kjent i Sør- og Mellom-Europa. Det var mange vanskeligheter å overvinne i starten. Det var få eller ingen som kjente til denne sporten i Norge. Tien hadde i tillegg store språkproblemer. Bare det å få tak i lokale skulle vise seg å være et stort problem. Men etter hvert løste de fleste problemene seg. Det dannet seg en liten gruppe interesserte tilhengere av denne mystiske og eksotiske sport.
Tålmodighet har vist resultat i tiden fra 1975 og frem til i dag. Flere elever har avlagt prøve og mottatt det svarte belte og andre farger.
Norsk Tae Kwon Do Forbund ble stiftet av Grandmaster Tien Ton That den 17. desember 1977.
Grandmaster Tien Ton-That 8. Dan. er forbundets President og hovedinstruktør. Forbundet har godkjennelse fra Korea. WTF, WTA og Kukkiwon. Master Tien hadde tre stormestrer som sine mestrer i den tiden han var i Vietnam. Det var Granmaster Kim Tae Sup og Gen, Granmaster Ahn Gun Soon. Master Sup Bok Nam.


== Litteratur ==
Tae Kwon Do – Koreansk kampkunst utgitt av Norsk Tae Kwon Do Forbund.


== Eksterne lenker ==
Amandavinnere 1985
Tai’erzhuang

Tai'erzhuang (kinesisk: 台儿庄区; pinyin: Tái'érzhuāng Qū) er et bydistrikt i byprefekturet Zaozhuang sør i provinsen Shandong i Folkerepublikken Kina.
Det har et areal på 538 km² og teller 290 000 innbyggere.
Under den annen japansk-kinesiske krig fant i 1938 Slaget ved Tai'erzhuang sted her fra 24. mars til 7. april, mellom det kinesiske Kuomintang og Japan. 


== Kulturminner ==
Det tidligere slagstedet ved Tai'erzhuang (台儿庄大战旧址, Tai'erzhuang dazhan jiuzhi) ble i 2006 oppført på Folkerepublikken Kinas liste over historiske minnesmerker.


== Eksterne lenker ==
Offisielt nettsted 
(en) Taierzhuang District – kategori av bilder, video eller lyd på Commons
Shanting

Shanting (kinesisk: 山亭区; pinyin: Shāntíng Qū) er et bydistrikt i Zaozhuang sør i provinsen Shandong i Folkerepublikken Kina. 
Det har et areal på 1 017,8 km² og teller 465 700 innbyggere (2003). 


== Eksterne lenker ==
Informasjonsside
Megaspilidae

Megaspilidae er en gruppe som hører til blant parasittvepsene og er en familie i ordenen vepser. Gruppen omfatter rundt 450 kjente arter fordelt på 12 slekter. Den er nesten ikke undersøkt i Norge, men det er trolig at vi har ca. 45 arter. 


== Utseende ==
Knøttsmå til små (gjerne rundt 1 – 2 mm), tettbygde snylteveps. De ligner på den beslektede familien Ceraphronidae men skiller seg fra disse ved at vingemerket er ganske stort, at "stilken" fremst på bakkroppen er nokså smal og at ryggsiden av thorax har tre lengdefurer. 
Hodet er nokså stort med store fasettøyne, antennene består av 9 – 11 ledd, det andre leddet er sterkt forlenget, antennen er knebøyd mellom ledd to og tre. Kroppen er gjerne svart uten særlig påfallende glans. Beina er korte, spinkle, ofte gulaktige. Vingene er avrundede, med sterkt redusert årenett. Langs forvingens forkant går det en åre (costa) til ca. 2/3 ut i vingen, denne ender i et stort og mørkt vingemerke (pterostigma) før den forsetter i en bue bakover. Ellers er det ingen årer. Vinegene er kledt med små hår (microtrichia). Ganske mange arter er helt vingeløse. Bakkroppen er mer eller mindre pæreformet og nokså liten, eggleggingsrøret hos hunnen er kort og stikker ikke ut.


== Levevis ==
De er parasitoider, som utvikler seg på larver eller pupper av ulike insekter og til slutt dreper disse før de forpupper seg. Biologien til denne gruppen er dårlig kjent, men man vet at en del arter er ektoparasitoider (det vil si at de lever på utsiden av verten) på pupper av fluer, andre snylter på nettvinger, nebbmunner, eller de er hyperparasitoider som snylter på andre snylteveps i gruppene Braconidae og Chalcidoidea.


== Systematisk inndeling ==

ordenen vepser, (Hymenoptera)
gruppen stilkvepser, Apocrita
gruppen Ceraphronoidea
familien Megaspilidae
underfamilien Lagynodinae
slekten Aetholagynodes
slekten Archisynarsis
slekten Holophleps Kozlov, 1966 – én art i Europa
slekten Lagynodes Förster, 1840 – fem arter i Europa
slekten Typhlolagynodes Dessart, 1981 – én art i Europa
underfamilien Megaspilinae
slekten Conostigmus Dahlbom, 1858 – 95 arter i Europa
slekten Creator Alekseev, 1980 – én art i Europa
slekten Dendrocerus Ratzeburg, 1852 – 31 arter i Europa
slekten Megaspilus Westwood, 1829 – to arter i Europa
slekten Platyceraphron Kieffer, 1906 – to arter i Europa
slekten Trassedia
slekten Trichosteresis Förster, 1856 – to arter i Europa


== Kilder ==
Foto av en afrikansk art: [1]
Fauna Europaea, utbredelsesdatabase over europeiske dyr: [2]
Ottesen, P.S. (1993, revidert 1999) Norske insekter og deres artsantall. NINA utredning 55: 1-40. [3]


== Eksterne lenker ==
(en) kommavepser i Encyclopedia of Life 
(en) kommavepser i Global Biodiversity Information Facility 
(no) kommavepser hos Artsdatabanken 
(sv) kommavepser hos Dyntaxa 
(en) kommavepser hos Fauna Europaea 
(en) kommavepser hos Fossilworks 
(en) kommavepser hos ITIS 
(en) kommavepser hos NCBI 
(en) Kategori:Megaspilidae – bilder, video eller lyd på Wikimedia Commons 
Megaspilidae – detaljert informasjon på Wikispecies
Taihustein

Taihustein (太湖石) er underlig utformet stein som benyttes som utsmykning innen kinesisk hagekunst. De er steiner av porøs kalk, og de fleste av dem stammer fra Vestbergøya i Taihusjøen i provinsen Jiangsu. De ble der kastet i innsjøen og slik gjenstand for vannerosjon; slik oppstår de merkelige formene.
Thomas Willers

Thomas Christer Willers (født 9. juli 1956 i Ystad i Skåne) er en svensk skuespiller.


== Filmografi ==

2005 – Mastermind …. politimann


== Eksterne lenker ==
(sv) Thomas Willers i Svensk Filmdatabas
Problembasert læring

Problembasert læring (PBL) er en pedagogisk model for læring, der eleven blir introdusert for et problem knyttet til et tema. Målet er at eleven skal finne frem til kilder på en hensiktismessig måte.
Pionerskolen med denne pedagogikken var McMaster University i Canada. Dette universitetet inspirerte medisinstudiet i både Tromsø og Trondheim til å ta i bruk læringsformen. Universitetet i Tromsø var først av disse, NTNU tok i bruk læringsformen i 1993. Blant norske skoler kan man også nevne John Bauergymnasene.
PBL

PBL, Pbl eller pbl kan vise til:

Problembasert læring
Private Barnehagers Landsforbund
Plan- og bygningsloven
Arcturus

Arcturus er den klareste stjernen i stjernebildet bjørnevokteren. Den er den tredje klareste stjernen på nattehimmelen, etter Sirius og Canopus, og har en tilsynelatende størrelsesklasse på −0.05. Den er likevel svakere enn det samlede lyset fra de to komponentene i Alfa Centauri, som er for nære til å kunne skilles med det blotte øye som separate lyskilder, noe som får Arcturus til å synes å være den fjerde sterkeste stjernen. Arcturus er den nest klareste stjernen på de nordlige breddegrader, og den klareste stjernen på den nordlige himmelhvelving.
Arcturus er en rød kjempestjerne som også stråler ut mye infrarødt lys. Arcturus beveger seg med en fart på 122 km/sek i forhold til solsystemet, sammen med ca. 50 andre stjerner i en gruppe. Arcturus er 36,7 lysår fra solsystemet. Stjernen er muligens en dobbeltstjerne.
Arcturus kommer av et gresk ord som betyr «bjørnevokter». Den er da også den klareste stjernen i dette stjernebildet, og danner venstre fot i stjernebildets figur. Bjørnevokteren er like ved Store bjørn (eller Ursa Major) og Lille bjørn (eller Ursa Minor).
Lyset fra Arcturus ble brukt for å åpne verdensutstillingen i Chicago i 1933. Begrunnelsen var at lyset fra Arcturus i 1933 hadde startet på sin reise fra stjernen i 1893, da det sist var verdensutstilling i Chicago. Imidlertid viste dette seg ikke helt å stemme, da stjernen er 36,7 lysår borte.


== Referanser ==


== Eksterne lenker ==
Illustrasjon som sammeligner Arcturus med andre stjerner (engelsk)
SolStation.com innlegg (engelsk)
Bilde av Arcturus Arkivert 26. januar 2009 hos Wayback Machine.
FLK «Jan Wellem»

FLK «Jan Wellem» var et flytende hvalkokeri, opprinnelig bygget som kombinert passasjer- og lasteskip «Württemberg» for Hamburg-Amerikalinjen i 1921. DS «Württemberg» gikk i linjefart mellom Hamburg og New York fra 1922 til 1926, da hun ble overført til Sør-Amerikalinjen. I 1935 ble hun solgt til såpefabrikanten Henkel og bygget om til hvalkokeri med opphalingsslipp ved Blohm und Voss.
Den 8. april 1940 ankom «Jan Wellem» Narvik fra Basis Nord med dieselolje. Den ble der inspisert av den norske marines «Senja». Undersøkelsen avslørte av skipet også førte store proviantforsyninger. Dagen etter startet det tyske angrepet på Norge, og under slaget om Narvik ble de norske panserskipene «Norge» og «Eidsvold» senket i Narvik havn med store tap av menneskeliv. I dagene som fulgte ble ti tyske jagere og to ubåter senket i Ofotfjorden i allierte angrep, og den 28. april ble «Jan Wellem» senket av britene. Hun ble senere hevet og reparert, og ble fra 1943 benyttet som oljelager. Under evakueringen av Memelland i 1945 ble hun igjen skadet, og ble slept til Kiel der hun fungerte som bølgebryter.
«Jan Wellem» ble 6. juni 1946 senket i Kielbukta og året etter hevet og sendt til Blyth for opphugging.


== Se også ==
Liste over flytende hvalkokerier


== Referanser ==


== Litteratur ==
Wolfgang Frank: Der wiedererstandene deutsche Walfang. Dargestellt an der Entwicklungsgeschichte der ersten deutschen Walfang-Gesellschaft in Verbindung mit einem Reisebericht über die 2. «Jan-Wellem»-Expedition. Henkel & Cie., Düsseldorf 1939


== Eksterne lenker ==
(en) Jan Wellem Bob Wiringa
(ty) Walfang-Mutterschiff Jan Wellem / DIAE Seefunk + Seeschiffart
McMaster University

McMaster University (Mac) er et offentlig universitet i Hamilton i Ontario, Canada. Navnet kommer fra den canadiske senatoren William McMaster og ble grunnlagt i 1887.


== Referanser ==


== Eksterne lenker ==
(en) Offisielt nettsted 
(en) McMaster University – kategori av bilder, video eller lyd på Commons
Ceraphronoidea

Ceraphronoidea er en gruppe som hører til blant parasittvepsene og er en familie i ordenen vepser. Gruppen omfatter rundt 800 kjente arter fordelt på to familier. Det finnes sannsynligvis mange flere, til nå ukjente arter. Den er nesten ikke undersøkt i Norge, men det er trolig at vi har ca. 95 arter. 


== Utseende ==
Knøttsmå til små (0,5 – 2,8 mm), tettbygde snylteveps. Hodet er nokså stort med store fasettøyne, antennene er 9 – 11-leddete. Det andre leddet er sterkt forlenget, og antennen er knebøyd mellom andre og tredje ledd. De ytterste leddene danner en litt kølleformet antennesvøpe. Midtkroppen (thorax) er nokså bred. Beina er nokså korte og spinkle, vanligvis lyse på farge. Vingene er avrundede med sterkt redusert årenett. Det går en markert åre (costa) langs forvingens forkant i de innerste 2/3, utenfor dette gjør den en sving bakover før den ender blindt før vingespissen. Andre årer finnes ikke. Megaspilidae har et tydelig, mørkt vingemerke, Ceraphronidae ikke. Ganske mange arter er helt vingeløse. Hunnens eggleggingsrør er ganske kort og ikke påfallende.


== Levevis ==
De er parasitoider, som utvikler seg på larver eller pupper av ulike insekter og til slutt dreper disse før de forpupper seg. De fleste snylter på tovinger (Diptera), men det finnes også en del arter som er hyperparasitoider, som snylter på snylteveps i gruppene Braconidae og Chalcidoidea, som i sin tur snylter på bladlus, skjoldlus eller barkbiller.


== Systematisk inndeling ==

ordenen vepser, (Hymenoptera)
gruppen stilkvepser, Apocrita
gruppen Proctotrupomorpha
gruppen Ceraphronoidea
familien Ceraphronidae
familien Megaspilidae


== Kilder ==
Ottesen, P.S. (1993, revidert 1999) Norske insekter og deres artsantall. NINA utredning 55: 1-40. [1]
om afrikanske arter: [2]


== Eksterne lenker ==
(en) Ceraphronoidea i Encyclopedia of Life 
(en) Ceraphronoidea i Global Biodiversity Information Facility 
(no) Ceraphronoidea hos Artsdatabanken 
(sv) Ceraphronoidea hos Dyntaxa 
(en) Ceraphronoidea hos Fauna Europaea 
(en) Ceraphronoidea hos Fossilworks 
(en) Ceraphronoidea hos ITIS 
(en) Ceraphronoidea hos NCBI 
(en) Kategori:Ceraphronoidea – bilder, video eller lyd på Wikimedia Commons 
Ceraphronoidea – detaljert informasjon på Wikispecies
Peter Flinth

Peter Flinth (født 7. november 1964 i København) er en dansk filmregissør.


== Filmografi (utvalg) ==

2014 – Beatles

2008 – Arn - Tempelridderen & Veien til verdens ende

2007 – Arn – Tempelridderen

2005 – Mastermind 

2000 – Mordkommisjonen

1997 – Ørnens øye


== Referanser ==


== Eksterne lenker ==
(en) Peter Flinth på Internet Movie Database 
(sv) Peter Flinth i Svensk Filmdatabas 
(da) Peter Flinth på Filmdatabasen 
(da) Peter Flinth på danskefilm.dk 
(da) Peter Flinth på danskfilmogtv.dk 
(da) Peter Flinth på Scope 
(fr) Peter Flinth på Allociné 
(en) Peter Flinth på AllMovie 
(en) Peter Flinth hos The Movie Database 
Peter Flinth hos Filmdelta.se
Éver Banega

Éver Maximiliano David Banega (født 29. juni 1988) er en argentinsk fotballspiller som spiller for den saudiarabiske klubben Al-Shabab FC (Riyadh).
Han er som er mest kjent for sin teknikk, pasninger og offensive egenskaper.


== Spillerkarriere ==


=== Boca Juniors ===
Som 18 åring ble Banega belønnet med en plass på førstelaget til Boca Juniors. Han ble sett på som etterfølgeren til Fernando Gago, som gikk til storklubben Real Madrid CF i 2007, men det varte ikke lenge, for et år etter at Gago dro, ble Banega solgt til den spanske klubben Valencia CF for en sum på hele 18 millioner euro.


=== Valencia ===
Hans første kamp for spanjolene kom bare åtte dager etter signeringen, da han kom inn på banen som innbytter mot Atlètico Madrid den 13. januar 2008. Sesongen etter ble han lånt ut til nettopp Atletico Madrid. Etter dette ble han en av Valencias viktigste spillere, med sin ro og oversikt, teknikk og spillforståelse.
I januar 2012 var han akkurat kommet tilbake fra et langt skadeavbrekk, da han klarte å bli kjørt over av sin egen bil. Banega skulle fylle drivstoff og glemte å sette på håndbrekket, og bilen begynte derfor å trille. Dette førte til flere måneder på sidelinjen med brukket ankel. Han returnerte på fotballbanen mot slutten av 2012. I Valencia brukes et 4-2-3-1 system, med to dyptliggende midtbanespillere, en defensiv og en offensiv. Den offensive har vært Banegas, men fikk i 2012/2013-sesongen hard konkurranse fra landsmannen Tino Costa.


=== Landslaget ===
Han ble tatt ut i Argentinas tropp til VM i fotball 2018 i Russland.


== Referanser ==


== Eksterne lenker ==
(de) Éver Banega – Munzinger Sportsarchiv 
(en) Éver Banega – Olympedia 
(en) Éver Banega – Sports-Reference (OL-resultater – arkivert) 
(en) Éver Banega – FIFA 
(en) Éver Banega – UEFA 
(fr) Éver Banega – LÉquipe 
(en) Éver Banega – Transfermarkt 
(en) Éver Banega – national-football-teams.com 
(en) Éver Banega – WorldFootball.net 
(en) Éver Banega – Soccerbase.com 
sports.yahoo.com
Geir Arne Drangeid

Geir Arne Drangeid (født 18. september 1965 i Flekkefjord) er partner i kommunikasjonsbyrået First House. Han er tidligere kommunikasjonsdirektør  i Aker Solutions. Drangeid arbeidet tidlig i sin karriere som journalist, men begynte å jobbe med kommunikasjon for Aker 25 år gammel.Drangeid ble ansatt i Norwegian Contractors i 1990. I 1996 ble han informasjonsdirektør i Aker Maritime. Fra 2002 til 2004 var han informasjonsdirektør med ansvar for investor relations i Aker Kværner. 
I perioden 2004 til 2010 har han vært konserndirektør med ansvar for informasjon og samfunnskontakt i Aker ASA.
Drangeid var redaktør for Norsk Sjakkblad 1988–1990.


== Referanser ==
Emiliano Moretti

Emiliano Moretti (født 11. juni 1981) er en italiensk tidligere fotballspiller.


== Referanser ==


== Eksterne lenker ==
(en) Emiliano Moretti – Olympedia 
(en) Emiliano Moretti – Sports-Reference (OL-resultater – arkivert) 
(it) Emiliano Moretti – Italias olympiske komité 
(en) Emiliano Moretti – UEFA 
(en) Emiliano Moretti – Transfermarkt 
(en) Emiliano Moretti – national-football-teams.com 
(en) Emiliano Moretti – WorldFootball.net 
(en) Emiliano Moretti – FootballDatabase.eu 
(en) Emiliano Moretti – Soccerway 
(en) Emiliano Moretti – EU-Football.info
Vegard Heltne

Vegard Heltne (født 19. februar 1989 i Ulsteinvik) er en norsk tidligere fotballspiller som spilte ving og back for Hødd. 
Han har tidligere spilt for naboklubben Hasundgot. Han har blitt omtalt av blant annet TV2 Sporten som en lovende og solid spiller for fremtiden.
Han ble norgesmester med Hødd i 2012. I cupfinalen fikk han gult kort etter fem sekunder, ny norsk rekord.
Heltne studerte allmennfag ved Ulstein videregående skole i Ulsteinvik fra 2005 til 2008. Han er eldre bror av Eirik Heltne.
Heltne offentliggjorde beslutningen om å legge opp etter 2017 sesongen som følge av flere års skadetrøbbel.


== Referanser ==


== Eksterne lenker ==
Vegard Heltne - presentasjonsside hos Hødd.
Xintai

Xintai (kinesisk: 新泰; pinyin: Xīntài) er et byfylke i Shandong i Folkerepublikken Kina. Det er understilt byprefekturet Tai'an.
Befolkningen var på 1 334 549 innbyggere i 1999.


== Samferdsel ==
Kinas riksvei 205 passerer gjennom området. Den begynner i Shanhaiguan i Hebei og ender opp sør i  Shenzhen i provinsen Guangdong. Underveis er den innom blant annet Tangshan, Tianjin, Zibo, Huai'an, Nanjing, Wuhu, Sanming, Heyuan og Huizhou.


== Historie ==
Det lille riket Qi, som til å begynne med lå i det som i dag er provinsen Henan, lå her da det til slutt gikk under på 400-tallet f. Kr..


== Referanser ==


== Eksterne lenker ==
Lokalregjeringens offisielle hjemmeside
Fotos fra Xintai i Panoramio
Leling

Leling (kinesisk: 乐陵; pinyin: Lèlíng) er et byfylke i Shandong i Folkerepublikken Kina. Det er understilt byprefekturet Dezhou.
Befolkningen var på 636 366 innbyggere i 1999.


== Referanser ==
Yucheng (Dezhou)

Yucheng (kinesisk: 禹城; pinyin: Yǔchéng) er et byfylke i Shandong i Folkerepublikken Kina. Det er understilt byprefekturet Dezhou.
Befolkningen var på 495 387 innbyggere i 1999.


== Referanser ==


== Eksterne lenker ==
Lokalregjeringens offisielle hjemmeside
Longkou

Longkou (kinesisk: 龙口; pinyin: Lóngkǒu) er et byfylke og en viktig havneby i Shandong i Folkerepublikken Kina. Det er understilt byprefekturet Yantai.
Byfylket hadde 620 088 innbyggere i 1999.Frem til 1986 het fylket Huang (黄县; Huáng Xiàn).


== Kulturminner ==
Familien Dings tidligere residens (Ding shi guzhai, 丁氏故宅) og den gamle byen Guicheng (Guicheng chengzhi, 归城城址) fra bronsealderen står på Folkerepublikken Kinas liste over kulturminner.


== Samferdsel ==
Kinas riksvei 206, som går gjennom Longkou, løper fra kystbyen Yantai til kystbyen Shantou i provinsen Guangdong. Den løper gjennom provinsene Shandong, Jiangsu, Anhui, Jiangxi og til slutt Guangdong.


== Referanser ==


== Eksterne lenker ==
Lokalregjeringens offisielle hjemmeside
Ding shi guzhai
Survey and Excavation of Guicheng, Shandong Province
Burmanniaceae

Burmanniaceae er en plantefamilie i ordenen Dioscoreales med 125 arter i 9 planteslekter. Den inkluderer i tilleggden tidligere familien Thismiaceae med 30 arter i 4 slekter. De vokser i tropene og er ofte røde framfor grønne, og tidvis har de en merkverdig morfologi. Mange har dog vanlige blomster som ser tradisjonelle ut. Plantene er ofte små, og alle er urter. 


== Slekter ==
Familie Burmanniaceae
Apteria
Burmannia
Campylosiphon
Cymbocarpa
Dictyostega
Gymnosiphon
Hexapterella
Marthella
Miersiella 
Underfamilie Thismiaceae
Afrothismia
Haplothismia
Oxygyne
Thismia


== Eksterne lenker ==
(en) Burmanniaceae i Encyclopedia of Life 
(en) Burmanniaceae i Global Biodiversity Information Facility 
(no) Burmanniaceae hos Artsdatabanken 
(en) Burmanniaceae hos Fossilworks 
(en) Burmanniaceae hos ITIS 
(en) Burmanniaceae hos NCBI 
(en) Burmanniaceae hos The International Plant Names Index 
(en) Burmanniaceae hos Tropicos 
(en) Kategori:Burmanniaceae – bilder, video eller lyd på Wikimedia Commons 
Burmanniaceae – detaljert informasjon på Wikispecies 
Burmanniaceae og Thismiaceae Arkivert 3. januar 2007 hos Wayback Machine. – beskrivelser i:  L. Watson & M. J. Dallwitz, The Families of Flowering Plants.